CELEX: C2004/300/04
Language: sk
Date: 2004-12-04 00:00:00
Title: Rozsudok Súdneho dvora (plenárne zasadnutie) z 5. októbra 2004 vo veci C-475/01: Komisia Európskych spoločenstiev proti Helénskej republike (Neplnenie povinnosti členským štátom — Porušenie článku 90 prvý odsek ES — Spotrebné dane na etanol a alkoholické nápoje — Uplatňovanie nižšej sadzby dane na ouzo ako na iné alkoholické nápoje — Súlad tejto dane so smernicou, ktorá nebola napadnutá v lehote stanovenej v článku 230 ES)

4.12.2004   
            
            
               SK
            
            
               Úradný vestník Európskej únie
            
            
               C 300/3
            
         
      ROZSUDOK SÚDNEHO DVORA
   
   (plenárne zasadnutie)
   z 5. októbra 2004
   vo veci C-475/01: Komisia Európskych spoločenstiev proti Helénskej republike (1)
   
   (Neplnenie povinnosti členským štátom - Porušenie článku 90 prvý odsek ES - Spotrebné dane na etanol a alkoholické nápoje - Uplatňovanie nižšej sadzby dane na ouzo ako na iné alkoholické nápoje - Súlad tejto dane so smernicou, ktorá nebola napadnutá v lehote stanovenej v článku 230 ES)
   (2004/C 300/04)
   Jazyk konania: gréčtina
   Vo veci C-475/01, Komisia Európskych spoločenstiev, (splnomocnení zástupcovia: E. Traversa a M. Condou Durande), ktorú v konaní podporuje Spojené kráľovstvo Veľkej Británie a Severného Írska (splnomocnený zástupca: K. Manji), proti Helénskej republike (splnomocnení zástupcovia: A. Samoni_Rantou a P. Mylonopoulos), predmetom ktorej je žaloba o neplnenie povinnosti členským štátom podľa článku 226 ES, podaná 6. decembra 2001, Súdny dvor (plenárne zasadnutie), v zložení: predseda V. Skouris, predsedovia komôr P. Jann, C. W. A. Timmermans, A. Rosas, C. Gulmann, J.-P. Puissochet a J. N. Cunha Rodrigues, sudcovia: R. Schintgen, F. Macken, N. Colneric a S. von Bahr (spravodajca), generálny advokát: A. Tizzano, tajomník: L. Hewlett, hlavný referent, vyhlásil dňa 5. októbra 2004 rozsudok, ktorého výrok znie:
   
               1)
            
            
               Žaloba sa zamieta.
            
         
               2)
            
            
               Komisia Európskych spoločenstiev je povinná nahradiť trovy konania.
            
         
               3)
            
            
               Spojené kráľovstvo Veľkej Británie a Severného Írska nemá právo na náhradu trov konania.
            
         
      (1)  Ú. v. ES C 68 zo 16.3.2002